# PROJEKTS

LATVIJAS REPUBLIKAS MINISTRU KABINETS

2013.gada Noteikumi Nr. Rīgā (prot. Nr. .§)

**Īpašās vides prasības stikla un stikla šķiedras ražošanai**

Izdoti saskaņā ar

 likuma „Par piesārņojumu”

24.2 panta otro daļu

1. Noteikumi nosaka vides aizsardzības prasības šādām likuma „Par piesārņojumu” 1.pielikumā minētajām piesārņojošām darbībām (iekārtām):

1.1. iekārtas stikla, arī stikla šķiedras ražošanai, kuru kausēšanas jauda pārsniedz 20 tonnas dienā;

1.2. iekārtas nemetālisko minerālu kausēšanai, arī nemetālisko minerālu šķiedras ražošanai, kuru kausēšanas jauda pārsniedz 20 tonnas dienā.

2. Noteikumu prasības neattiecas uz šādām darbībām (iekārtām):

2.1. šķidrā stikla ražošana;

2.2. polikristālu šķiedras ražošana;

2.3. spoguļu ražošana.

3. Prasības šo noteikumu 1.punktā minētajām darbībām (iekārtām) norādītas šo noteikumu pielikumā. Pielikumā noteikto labāko pieejamo tehnisko paņēmienu vietā piesārņojošās darbības veicējs var izmantot citus labākos pieejamos tehniskos paņēmienus, kas nodrošina vismaz līdzvērtīgu vides aizsardzības līmeni.

4. Prasības, kas norādītas noteikumu pielikumā, operatoram jāņem vērā iesniedzot iesniegumu A kategorijas piesārņojošas darbības atļaujas saņemšanai saskaņā ar normatīvajiem aktiem, kas nosaka kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai.

5. Prasības, kas norādītas noteikumu pielikumā, attiecīgai Valsts vides dienesta reģionālajai vides pārvaldei (turpmāk- pārvalde) jāņem vērā izsniedzot A kategorijas piesārņojošas darbības atļauju saskaņā ar normatīvajiem aktiem, kas nosaka kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai.

6. Šo noteikumu pielikuma 4.1. apakšpunktā minēto vides pārvaldības sistēmu ieviešanai ir ieteikuma raksturs.

7. Darbībām (iekārtām), kurām līdz noteikumu spēkā stāšanās brīdim ir jau izsniegtas A kategorijas piesārņojošas darbības atļaujas, izsniegto atļauju nosacījumus attiecīgā pārvalde pārskata, un iekārtas darbības atbilstību šo noteikumu pielikumā norādītajām prasībām iekārtas operators nodrošina līdz 2016.gada 8.martam.

Ministru prezidents V. Dombrovskis

Vides aizsardzības un

reģionālās attīstības ministrs E. Sprūdžs

**Iesniedzējs:**

Vides aizsardzības un

reģionālās attīstības ministrs E. Sprūdžs

**Vīza:**

Valsts sekretārs A. Antonovs

08.10.2013 16:25

309

G.Šmerliņa

Tālr.: 67026578

e-pasts: guna.smerlina@varam.gov.lv